C 283/4
DA
Den Europæiske Unions Tidende
25.7.2022
Udtalelse afgivet af Det Rådgivende Udvalg for Fusioner på dets møde den 9. februar 2021 om et udkast til afgørelse i sag M.9076 — Novelis/Aleris Ordfører: Nederlandene (EØS-relevant tekst)
(2022/C 283/03) Gennemførelse af en transaktion i strid med en betingelse, der er knyttet til en godkendelsesafgørelse (1) Det rådgivende udvalg (14 medlemsstater) er enig med Kommissionen i, at Novelis ved ikke at afslutte salget af de afhændede aktiviteter ved udgangen af slutperioden har misligholdt en betingelse, der er knyttet til godkendelsesaf­ gørelsen.
(2) Det rådgivende udvalg (14 medlemsstater) er enig med Kommissionen i, at Novelis gennemførte Novelis/Aleristransaktionen i strid med en betingelse, der var knyttet til en afgørelse i henhold til artikel 8, stk.
2, i fusionsfor­ ordningen, hvori det blev fastslået, at fusionen ville opfylde kriteriet i fusionsforordningens artikel 2, stk.
3, hvis betingelsen ikke var opfyldt, ved at afslutte købet af Aleris og ikke afslutte salget af de afhændede aktiviteter inden udløbet af slutperioden.
Behov for, at Kommissionen vedtager endelige foranstaltninger (3) Det rådgivende udvalg (14 medlemsstater) er enig med Kommissionen i, at da Novelis afsluttede salget af de afhændede aktiviteter til Liberty, da tilsagnene ikke længere fandt anvendelse, og de foreløbige foranstaltninger, der blev vedtaget på grundlag af fusionsforordningens artikel 8, stk.
5, udløber, er det nødvendigt, at Kommissionen vedtager endelige foranstaltninger på grundlag af fusionsforordningens artikel 8, stk. 4.
Opløsning af transaktionen for at genoprette den situation, der bestod før fusionens gennemførelse (4) Det rådgivende udvalg er enig med Kommissionen i, at det er umuligt at genoprette den situation, der bestod før gennemførelsen af Novelis/Aleris-transaktionen, gennem en opløsning af fusionen, idet der også tages hensyn til, at salget af de afhændede aktiviteter til Liberty blev afsluttet med Kommissionens udtrykkelige opfordring hertil.
13 medlemsstater stemte for, én medlemsstat undlod at stemme.
Andre foranstaltninger til genoprettelse af den situation, der bestod før gennemførelsen af en fusion (5) Det rådgivende udvalg (14 medlemsstater) er enig med Kommissionen i, at der er behov for at vedtage endelige genopretningsforanstaltninger for at sikre og opretholde den strukturelle virkning af salget af de afhændede aktiviteter, dens rentabilitet og konkurrenceevne for så vidt muligt at genoprette den situation, der bestod før gennemførelsen af Novelis/Aleris-transaktionen.
(6) Det rådgivende udvalg (14 medlemsstater) er enig med Kommissionen i, at de endelige genopretningsforanstaltninger er nødvendige, hensigtsmæssige og forholdsmæssige for så vidt muligt at genoprette den situation, der bestod forud for gennemførelsen af transaktionen.
Tvangsbøder (7) Det rådgivende udvalg (14 medlemsstater) er enig med Kommissionen i, at Kommissionen i henhold til fusionsfor­ ordningens artikel 15, stk.
1, litra d), har ret til, såfremt Novelis ikke overholder nogen af de foranstaltninger, som fremgår af afgørelsen i henhold til artikel 8, stk.
4, at pålægge Novelis en tvangsbøde på op til [...] % af dens gennemsnitlige daglige omsætning i regnskabsåret forud for en sådan manglende overholdelse for hver arbejdsdag, hvor den ikke overholder bestemmelserne.